Κώστας Τσάκωνας

Ο Κώστας Τσάκωνας (Αθήνα, 12 Οκτωβρίου 1943 - 4 Νοεμβρίου 2015) ήταν ηθοποιός του θεάτρου, του κινηματογράφου και της τηλεόρασης, περισσότερο γνωστός από τις κωμικές ταινίες Μάθε παιδί μου γράμματα, Κλασική περίπτωση βλάβης και Η μεγάλη απόφραξη.

 Βιογραφία 

Γεννήθηκε στις 12 Οκτωβρίου 1943 στην Αθήνα. Ο Κώστας Τσάκωνας τελείωσε τη Διπλάρειο Σχολή με την ειδικότητα του Ηλεκτρολόγου Μηχανικού και φοίτησε στη Δραματική Σχολή του Λαϊκού Πειραματικού Θεάτρου του Λεωνίδα Τριβιζά και στη δραματική σχολή «Βεάκη».

 Σταδιοδρομία 
Η πρώτη του εμφάνιση στον κινηματογράφο έγινε με εντελώς τυχαίο τρόπο σε μια ταινία μικρού μήκους του Κώστα Ζυρίνη. Στην συνέχεια έπαιξε σε πολλούς πρωταγωνιστικούς ρόλους στον κινηματογράφο, το θέατρο αλλά και στην τηλεόραση. Χαρακτηριστικός ήταν ο ρόλος του στην ταινία Μάθε παιδί μου γράμματα.

Ο ηθοποιός τραυματίστηκε σοβαρά το 2004 όταν ένα δέντρο έπεσε στο κεφάλι του και σε συνδυασμό με διάφορα προβλήματα υγείας που τον ταλαιπωρούσαν, δεν ήταν πλέον σε θέση να εργασθεί στο θέατρο. Τα προβλήματα υγείας και η δυσχερής οικονομική του κατάσταση τον οδήγησαν να σκεφτεί να κάνει απεργία πείνας, ως ένδειξη διαμαρτυρίας το Πάσχα του 2011.

 Θάνατος 
Ο Κώστας Τσάκωνας άφησε την τελευταία του πνοή το απόγευμα της Τετάρτης 4 Νοεμβρίου του 2015, πέντε χρόνια μετά το σοβαρό εγκεφαλικό επεισόδιο, που του προκάλεσε μεγάλη αστάθεια, ενώ πάλευε με τον καρκίνο.

 Φιλμογραφία 
 Ηθοποιός 
ΈτοςΤίτλοςΡόλος1973Λάβετε θέσειςαγρότης1973Ιωάννης ο βίαιος1974Τα χρώματα της ίριδος1978Από πού πάνε για τη χαβούζα;μουστακαλής1980Βέγγος ο τρελός καμικάζιΘεοδόσηςΘανάση σφίξε κι άλλο το ζωνάριΝικόδημος1981Μάθε παιδί μου γράμματα Δημοσθένης Παπαχριστοφόρου1983Τι έχουν να δουν τα μάτια μου Μήτσος ΚουφοβασίληςΧούλιγκανς (Kάτω τα χέρια απ’ τα νιάτα!)θείος Γιώργου1984Εθνική παπάδων ΠασχάληςΘηλυκό θηριοτροφείοΘοδωρήςΡόδα τσάντα & κοπάνα Νο 3ΤιμόθεοςΡοκάκιας την ημέρα, το βράδυ καμαριέραΜπάμπης1985Ιππότης της λιγούραςΧωρίς μαλλί και γνώσηΕπαγγελματίας οπαδόςΗ γυναικάρα απ’ το Κιλκίς ΝώνταςΟ κυνηγός της χαμένης φαλάκραςΠόντιος είμαι, αλλά κάνω θεραπεία1986Ο προφήτης με την πυρηνική κεφαλήΑδαμάντιος Τριχόπουλος Οι Πόντιοι ΓιαννίκοςΟ ΠαπαμαφίαςΝτίνοςΕπάγγελμα: Γυναίκα ΑμάρανθοςΚερατάς και δαρμένοςΙούλιος ΧειμώναςΜάθε παιδί μου μπάσκετΆλλες τον προτιμούν γουλίΒάγγοςΟ άνθρωπος από το ΤσερνομπίλΣίσυφος Ο εξολοθρευτής ήταν Πόντιος1987Ο ψευδομάρτυραςΠαντελής ΧατζηκουτουλέςΛόρδαν ο βάρβαρος μάγοςΓια μια χούφτα τούβλαΑρίστος ΑβράμογλουΚλασική περίπτωση βλάβηςμαστρο-ΓιάννηςΠόντιος είμαι ό,τι θέλω κάνωΠέτροςΚαθαρίζω για τη γυναίκα μουΑνδροκλήςΜας τα 'παν κι άλλοι που την είχαν πιο μεγάληΓρηγόρης Καρακατσίδας1988Φαλακρός στόχοςΗ Μεγάλη Απόφραξη: Το Σκατόμουτροκυρ-Τρύφωνας1989Ο φακίρηςΚώσταςΟ τοκογλύφοςΚλεόβουλοςΌλγα Ρόμπαρτς Κοσμάς1990ΑθηναίοινεκροθάφτηςΟ κόμης ΤσάκωναςΠαναγής Τσάκωνας2000Φτηνά τσιγάρα Τέλης2001Η φούσκαθύμα χρηματιστηριακής απάτης2011Magic hour βοσκός

 Σεναριογράφος 
ΈτοςΤίτλος1985Πόντιος είμαι αλλά κάνω θεραπεία1987Μας τα 'παν κι άλλοι που την είχαν πιο μεγάλη1988Φαλακρός στόχος

 Παραπομπές 

 Βιβλιογραφία 
 Θεόδωρος Έξαρχος, Έλληνες ηθοποιοί (Έτος γέννησης από το 1941 μέχρι το 1950), πρόλογος: Κώστας Γεωργουσόπουλος-Βασίλης Παπαβασιλείου, Τόμοι Α'-Β', Εκδόσεις Γκόνη, Αθήνα 2009. ISBN 978-960-86367-9-8

 Εξωτερικοί σύνδεσμοι 
 Ο Κώστας Τσάκωνας  στο cine.gr
 Φιλμογραφία  του Κώστα Τσάκωνα

Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης